Dopisg1

## Breznica 3, 4274 Žirovnica

tel.: 04 5801 459, fax: 04 5801 458

Datum: 19.9.2019

Številka: 410-0014/2019

**JAVNA OBRAVNAVA PREDLOGA PRORAČUNA OBČINE ŽIROVNICA ZA LETO 2020**

Z namenom javne objave ter posvetovanja z javnostjo vabimo vse zainteresirane, k oddaji pripomb in predlogov na predlog Proračuna Občine Žirovnica za leto 2020, ki ga bo Občinski svet Občine Žirovnica obravnaval na svoji novembrski seji dne 7.11.2019.

Pripombe in predloge se lahko posreduje do vključno **21. oktobra 2019** na e-naslov: [obcina@zirovnica.si](mailto:obcina@zirovnica.si) ali po pošti na naslov: Občina Žirovnica, Breznica 3, 4274 Žirovnica.

**Razlogi za sprejem predpisa:**

Zakon o javnih financah (Ur. list RS, št. 79/99 in spremembe, v nadaljevanju ZJF) določa, da občinski svet proračun sprejme pred začetkom leta, na katerega se nanaša. V proračunu se izkazujejo vsi prejemki, ki pripadajo občini, ter vsi izdatki občine za posamezne namene.

Sredstva proračuna se uporabljajo za financiranje funkcij občinskih organov, za izvajanje njihovih nalog in druge namene, ki so opredeljeni z ustavo, zakoni ali občinskimi predpisi ter v višini, ki je nujna za delovanje in izvajanje njihovih nalog in programov.

Sprejeti proračun občine je torej temeljna podlaga za financiranje nalog njenih in nemoteno delovanje občine.

V skladu z Uredbo o posredovanju in ponovni uporabi informacij javnega značaja (Uradni list RS, št. [24/2016](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202016040100|RS-24|3385|994|O|)) Občina Žirovnica opozarja, da gre za predlog, glede katerega ne jamči odškodninsko ali kako drugače.

**Leopold Pogačar**

**ŽUPAN**